**ОБЯСНИТЕЛНА ЗАПИСКА**

**КЪМ ПРОЕКТ НА БЮДЖЕТА ЗА 2022 г.**

**НА АСОЦИАЦИЯ ПО ВиК НА ОБОСОБЕНА ТЕРИТОРИЯ, ОБСЛУЖВАНА ОТ**

 **„ВиК” ООД – Перник**

Проекта на бюджет на Асоциация по ВиК на обособена територия – Перник, обслужвана от „ВиК” ООД – Перник за 2022 година е изготвен на база планираните годишни разходи, необходими за нормалното осъществяване на функциите на Асоциацията, съгласно Закона за водите и Правилника за организацията и дейността на асоциациите по ВиК. Основна цел на Проекта на Бюджета за 2022 година е запазване на финансовата стабилност на Асоциацията и недопускане на рискове за осъществяване текущата дейност през годината.

Представяме Проекта на Бюджет за 2022г., както следва:

Общият размер на приходите в Проекта на Бюджет на Асоциацията за 2022 година е в размер на 57 142,85 лв., формирани както следва:

- вноска на държавата на стойност – 20 000,00 лв., съгласно чл.198в, ал.13 от Закона за водите.

- вноски на общините – общо 37 142.85 лв. (вноските на общините в проектобюджета са определени въз основа на предложената вноска на държавата и процентното съотношение на гласовете в общото събрание), а именно:

 ◦ Община Перник с процентно разпределение равно на 47,31 % и вноска в размер на 27 034,28 лв.

◦ Община Радомир с процентно разпределение равно на 10.17 % и вноска в размер на 5 811.43 лв.

◦ Община Брезник с процентно разпределение равно на 3.38 % и вноска в размер на 1 931.43 лв.

◦ Община Трън с процентно разпределение равно на 2.02 % и вноска в размер на 1 154.29 лв.

◦ Община Земен с процентно разпределение равно на 1,34 % и вноска в размер на 765.71 лв.

◦ Община Ковачевци с процентно разпределение равно на 0,78 % и вноска в размер на 445.71 лв.

Планирането на разходите е извършено на база финансово проследяване и използван натрупан опит от предходни години, прогнозиране на разходи за предстоящи дейности в приблизителни размери и остойностяване на всички разходи в разумни стойности при съответните пазарни цени.

 Предвижда се очакваните ползи и резултати от изпълнението на предстоящите дейности по управлението и стопанисването на публичните ВиК системи и съоръжения да оправдаят разходите, които следва да бъдат направени през 2022 година.

 Във връзка с изпълнението на дейностите на АВиК на обособена територия – Перник, обслужвана от „ВиК” ООД – Перник, необходимите заложени в проектобюджета разходи за 2022 година са следните:

Текущи разходи – 84 616,00 лв. В тях се включват разходи за персонал и други възнаграждения и плащания, задължителните осигурителни вноски от работодател, както и издръжката на АВиК – Перник за 2022 година.

Към настоящия момент в АВиК – Перник са назначени главен секретар, финансов експерт, ВиК експерт. За осигуряването на техните работни заплати са необходими 53 400,00 лв. Към тези разходи прибавяме и необходимите такива за сключване на граждански договори на лица, които ще подпомагат дейността на АВиК– Перник, при необходимост, на стойност от 5 000 лв., както и задължителните осигурителни вноски за сметка на работодателя възлизат на 11 016,00 лв.

Общата стойност на разходите за персонал възлизат на 69 416,00 лв.

При разработването на тази част от бюджета са взети предвид както новите предизвикателства пред служителите на АВиК – Перник, така и решението на правителството за увеличаване на трудовите възнаграждения от 2022 година в бюджетния сектор.

Общата сума за издръжка на АВиК- Перник е равна на 15 200,00 лв. В нея се включват разходи за материали на стойност от 2 550,00 лв., консумативи (вода, горива, топлоенергия, електроенергия и др.) – 3 700,00 лв., разходи за външни услуги – 2 650,00 лв., разходи за командировки на служителите на АВиК - Перник – 3 000,00 лв., разходи за застраховка на офис обзавеждане и оборудване- 700,00 лв., както и други разходи, некласифицирани другаде – 2 600,00 лв.

Съгласно приетия бюджет за 2022 година към 01.01.2022 година се предвижда по сметката на Асоциацията да бъдат налични средства в размер на 31 591,18 лв., а в касата съответно 238.73 лв. или общо налични средства в размер на 31 830.18 лв. , които при необходимост да бъдат разходени през 2022 година до получаване на вноските на членовете на АВиК - Перник за съответната година.

Предвид заложените разходи през 2022 година е необходимо от началното салдо да бъдат разходени средства на стойност 27 473,15 лв. за покриване на разходите през годината.

Изготвеният проектобюджет за 2022 година на Асоциация по ВиК – Перник е съобразен с изискванията на нормативната уредба за неговото съставяне и неговото изпълнение и е една добра финансова рамка, подсигуряваща текущата дейност на Асоциацията, благоприятстваща функционирането ѝ през финансовата 2022 година.

**С УВАЖЕНИЕ,**

**КИРИЛ СТОЕВ /П /**

*Председател на АВиК на обособената*

*територия, обслужвана от „ВиК“ ООД, Перник*